**ANEXA 1- DESCRIEREA SERVICIILOR**

**Anexa 1.a. Informare şi consiliere în vederea testării Babeş Papanicolau sau HPV;**

**Centre de informare şi consiliere a** **femeilor**

### Centrele de informare şi consiliere a femeilorsunt reprezentate prin următoarele structuri:

* Cabinetele de asistenţă medicală primară
* Cabinete medicale de specialitate obstetrică-ginecologie din structura spitalelor, ambulatoarele integrate ale spitalelor județene, municipale și orășenești și cabinete de obstetrică ginecologie din rețeaua privată care au sau nu în structură unități mobile autorizate
* Cabinete de planificare familială.

### **Cerinţe minimale:**

- deţin autorizaţie sanitară de funcţionare

- fac dovada încadrării personalului medical care deţine documente ce atestă formarea profesională în domeniul informării consilierii femeilor în cadrul programului de screening al cancerului de col uterin / angajamentul instituţiei privind participarea personalului la cursurile organizate în cadrul proiectului «Integrarea screeningului primar HPV în programul național de screening pentru cancerul de col uterin" , POCU 120798

**Atribuţii:**

Serviciile de informare şi consiliere constau în **s**ervicii specifice de informare şi consiliere a femeilor privind măsurile de prevenire a cancerului de col uterin şi mobilizarea populaţiei eligibile pentru testarea Babeş-Papanicolaou și HPV:

- Mobilizarea femeilor eligibile pentru participarea la testarea Babeş Papanicolaou / HPV, prin invitarea/reinvitarea acestora, de preferinţă în luna de naştere, conform planificării efectuate de Autoritatea contractantă

- Informarea şi consilierea pentru prevenirea cancerului de col uterin atât pentru femeile eligibile incluse în lista de asiguraţi, cât şi pentru femeile care nu au calitatea de asigurat în cadrul sistemului de asigurări sociale de sănătate, în conformitate cu protocolul şi standardele de calitate specifice cuprinse în Protocolul de invitare-informare elaborat în proiectul POCU Etapa I;

- Identificarea şi catagrafierea femeilor eligibile din lista proprie, indiferent de calitatea de asigurat/neasigurat a acestora

- Transmiterea către autoritatea contractantă a catagrafiei femeilor eligibile din lista proprie;

- Afişarea la loc vizibil a listei centrelor de recoltare incluse în reţelele de screening pentru depistarea precoce activă a cancerului de col uterin, inclusiv datele de contact ale acestora;

- Completarea secţiunii 1 a formularului FS1 (Formular 3) şi Formularul de grup ţintă (Formular 5) pe care le înmânează femeii eligibile în vederea prezentării acestora la centrul de recoltare;

- Completarea datelor femeii şi încarcarea documentele scanate (Anexa 4 – documente justificative încadrare în categorii de vulnerabilitate) în Platforma Info Screen

- Comunicarea rezultatului testului Babeş-Papanicolaou/HPV femeilor participante la program, precum şi consilierea privind conduita de urmat în funcţie de rezultatul acestuia, conform Metodologiei finalizării cazurilor elaborată în Proiectul POCU Etapa I.

- Participarea la programele de formare/educație medicală continuă organizate in proiectul POCU Etapa I

**Anexa 1.b. Recoltare pentru test Babeş-Papanicolau**

### **Centrele de recoltare a materialului celular cervical**

### Sunt reprezentate prin următoarele structuri:

* Cabinete medicale de specialitate obstetrică-ginecologie şi/sau planificare familială din structura spitalelor, ambulatoarele integrate ale spitalelor județene, municipale și orășenești dotate sau nu cu unități mobile;
* Cabinete medicale de specialitate obstetrică-ginecologie dotate sau nu cu unități mobile, indiferent de forma de organizare a acestora;
* Cabinete de asistenţă medicală primară, indiferent de forma de organizare a acestora,
* Alte unităţi care furnizează autorizat sanitar servicii medicale care au în structură cabinete medicale de specialitate obstetrică-ginecologie, cabinete de planificare familială sau deţin unităţi mobile de recoltare a materialului celular cervical

Recoltările pot fi efectuate în Unitaţile mobile de recoltare a materialului cervical: autorizate conform ORDIN nr. 606 din 7 mai 2018pentru aprobarea Normelor metodologice privind înfiinţarea, organizarea şi funcţionarea cabinetelor şi unităţilor medicale mobile, cu notificarea responsabililor din Proiect din cadrul Direcțiilor Sanitare Județene pentru fiecare deplasare anterior efectuării acesteia

**Cerinţe minimale -** îndeplinesc cumulativ următoarele criterii:

- deţin autorizaţie sanitară de funcţionare pentru furnizare de servicii medicale

- fac dovada deţinerii dotării necesare recoltării materialului celular cervical în conformitate cu prevederile Ordinului ministrului sănătăţii şi familiei nr. 153/2003 pentru aprobarea Normelor metodologice privind înfiinţarea, organizarea şi funcţionarea cabinetelor medicale, cu modificările ulterioare;

- fac dovada încadrării personalului medical care deţine documente ce atestă formarea profesională în domeniul recoltării materialului celular cervical / angajamentul instituţiei privind participarea personalului la cursurile organizate în cadrul proiectului «Integrarea screeningului primar HPV în programul național de screening pentru cancerul de col uterin" , POCU 120798;

Personalul autorizat să efectueze recoltări de teste BabeşPapanicolaou în cadrul proiectului este reprezentat de: medici specialitate obstetrică-ginecologie, medici de familie, medici de planificare familială, asistente medicale, asistente medicale comunitare, moaşe, care au urmat şi finalizat / urmează cursul organizat în Etapa I POCU.

**Atribuţii:**

- Recoltarea materialului celular din colul uterin, etalarea, fixarea şi identificarea frotiului BabeşPapanicolaou/testului citologic frotiu convențional sau în mediu lichid în conformitate cu protocolul şi standardele de calitate specifice cuprinse în Protocolul de recoltare citologică elaborat în proiectul POCU Etapa I;

- Depozitarea şi pregătirea transportului frotiurilor/flacoanelor prelevate conform specificaţiilor prevăzute în protocoalele de recoltare dezvoltate în proiectul POCU Etapa I

- Programarea sau, după caz, reprogramarea femeilor eligibile în vederea recoltării materialului celular din colul uterin în cadrul subprogramului;

- Completarea secţiunii 2 a formularului FS1 (Formular 3) şi îl transmit împreună cu testul realizat şi identificat şi formularul de grup ţintă (Formular 5);

- Completarea datelor în Platforma Info Screen

- Participarea la activitatea de control al calităţii serviciilor acordate în cadrul subprogramului în condiţiile prevăzute în Protocoalele de recoltare dezvoltate in proiectul POCU Etapa I

- Participarea la programele de formare/educație medicală continuă organizate in proiectul POCU Etapa I

**Anexa 1.c. Examen citologic cervico-vaginal Babeş-Papanicolau**

**Laboratoare – teste Babeş Papanicolaou**

Reprezentate de laboratoarele de anatomie patologică şi/sau de analize medicale

**Cerinţe minimale:**

- au dotarea tehnică necesară pentru examinarea materialului celular cervical prin metode şi tehnici de citologie sau anatomie patologică, după cum urmează:

- aparatură adecvată pentru efectuarea examenului Babeş-Papanicolaou

- facilităţi de arhivare a frotiurilor;

- echipament computerizat necesar pentru înregistrarea, stocarea şi raportarea datelor;

- acces la internet.

- folosesc coloraţia Babeș - Papanicolaou pentru prelucrarea frotiurilor şi sistemul de clasificare Bethesda 2001 pentru raportarea rezultatelor;

- participă la Platforma Info Screen

- au cel puţin un medic de specialitate în anatomie patologică cu experienţă minimă de 5 ani şi peste 2000 de frotiuri examinate în ultimii 2 ani;

- efectuează controlul intern al calităţii în domeniul citologiei prin recitirea a minimum 10% din lame;

- se angajează să participe în mod regulat la programe de evaluare externă a calităţii în domeniul citologiei;

**Atribuţii:**

Laboratorul de analize medicale în domeniul citologiei cervicalefurnizează servicii medicale de colorare Babeş-Papanicolaou, citirea rezultatului în sistem Bethesda 2001 şi interpretarea rezultatului testului Babeş-Papanicolaou, precum şi stabilirea conduitei corespunzătoare rezultatului testului Babeş-Papanicolaou.

- Efectuarea testelor citologice prin metoda Babeş-Papanicolaou, elaborează rezultate și interpretări/recomandări;

- Completarea secţiunii 3 a formularului FS1 (Formular 3). Rezultatul testului Babeş-Papanicolaou este semnat şi parafat de medicul de specialitate în anatomie patologică/laborator;

- Completarea rezultatelor în Platforma Info Screen

- Transmiterea catre autoritatea contractantă a formularului FS1 în care este consemnat rezultatul testului Babeş-Papanicolaou; transmiterea formularului se realizează în maximum 30 de zile lucrătoare de la primirea frotiurilor cervicale

- Arhivarea frotiurilor cervicale prelucrate în condiţii optime în conformitate cu legislația în vigoare ( 10 ani );

- Punerea la cerere la dispoziţia laboratorului de referinţă un eşantion de 10% din frotiurile cervicale citologice citite în vederea monitorizării calităţii acestora, potrivit calendarului stabilit de către autoritatea contractantă, asigură controlul intern și extern de calitate al laboratoarelor conform metodologiei POCU I ;

- Elaborarea şi implementarea planului de menţinere sau de îmbunătăţire a calităţii prelucrării şi citirii frotiurilor cervicale, conform calendarului stabilit de autoritatea contractantă

- Efectuarea controlul intern de calitate în conformitate cu protocoalele de asigurare a calităţii elaborate în cadrul proiectului POCU Etapa I

- Participarea la programele de formare/educație medicală continuă organizate in proiectul POCU Etapa I